РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л № 1 / 13.02.2021г.

ИЗБОРИ ЗА НАРОДНО СЪБРАНИЕ

На 13 ФЕВРУАРИ 2021 г. от 12:00 часа се проведе заседание на Районната избирателна комисия Благоевград, при следния

Д н е в е н р е д:

1. Проекти на решения

* брой на печатите на Районна избирателна комисия Благоевград, избор на член от състава на комисията за маркиране на печатите, с цел защитата им
* провеждане на заседания на РИК 01 , място за обявяване на решенията на Районна избирателна комисия Благоевград, избор на говорител
* определяне на срока за подаване на документи за регистрация на кандидати за народни представители за Народно събрание в изборите на 04 април 2021 г.
* определяне на срока за подаване на документи в РИК 01 за регистрация на инициативните комитети за участие в изборите за народни представители за Народно събрание на 04 април 2021 г.

1. Разни.

ПРИСЪСТВАХА:

Мартин Бусаров, Йордан Симонски, Вилислав Балев,Галена Манова-Узунова, Елена Панчева, Антоанета Богданова, Стоян Терзийски, Мартин Лалев, Антоанета Кръстева ,Тина Кълбова ,Стоян Христов, Валентин Бошкилов, Емилия Десподска, Иван Бусаров, Мартин Бориков, Мустафа Сирачки, Живко Янев,Светослава Тезриянова-Михайлова, Емил Тодоров.

ОТСЪСТВАХА: няма

Заседанието бе открито в 12:00 ч. и председателствано от Мартин Бусаров - председател на комисията.

Мартин Бусаров:

Скъпи колеги, откривам заседанието на Районната избирателна комисия – Благоевград.

Запознати сте с проекта за дневен ред:

Колеги, който е съгласен с предложения дневен ред , моля да гласува.

Гласували 19 членове, от които» ЗА» 19 , » ПРОТИВ» няма.

Дневният ред е приет.

По точка 1 от дневния ред

М.Бусаров:

Колеги, имаме печати на РИК. Следва съгласно решение №-НС/ на ЦИК на определим един от състава ни, който заедно с мен като председател на РИК да маркира печатите, с цел защитата им.

Предлагам ВИ да спазим традицията и да определим секретарят ни на РИК, който да маркира заедно с мен печатите. В нашия случай това е г-жа Галена Манова-Узунова.

Има ли други предложения?

Няма.

Предлагам ви проект на решение както следва :

РЕШЕНИЕ  
№ 1-НС  
Благоевград, 13.02.2021

ОТНОСНО: брой на печатите на Районна избирателна комисия Благоевград, избор на член от състава на комисията за маркиране на печатите, с цел защитата им

На основание чл.72, ал.1, т.1 и ал.2 от Изборния кодекс и във връзка с Решение N:1981-НС от 03.02.2021г. на ЦИК , при спазване на законоустановения кворум, Районната избирателна комисия-Благоевград

РЕШИ:

1. Печатите на Районната избирателна комисия са три на брой.
2. Районната избирателна комисия – Благоевград определя Галена Манова-Узунова – Секретар, който да маркира печатите на РИК, заедно с Председателят Мартин Бусаров, след получаването им.

За маркирането на печатите да се състави протокол и да се положат по три отпечатъка от всеки печат.

Решението бе взето единодушно в 12.10 часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги гласуваме.

При проведеното гласуване „ЗА“ гласуват 19 члена на РИК 01.

„ПРОТИВ“ няма.

М.Бусаров : Имаме решение 1-НС/13.02.2021г.

По точка 2 от дневния ред

М.Бусаров: Колеги, следва да определим къде ще заседаваме, кога, в кои дни и естествено в колко часа ще започваме заседанията си.

Моля за предложения.

Йордан Симонски:

Колеги традиция е да се събираме Вторник и четвъртък от 18.00ч. Предлагам да спазим този начин на работа.

Иван Бусаров :

Колеги, аз съм против да се събираме толкова късно. ЦИК работи до 17.00.Няма причина ние да не сме като ЦИК, т.е. да приключваме работа в 17.00. Плюс това мисля че след като има членове на комисията, които пътуват, по-удачно е да заседаваме в 16.00 и да пробваме да приключим към 17.00-17.30ч.

Вилислав Балев:

Колеги, имайте впредвид, че даваме дежурства до 17.00ч. Няма как да има дежурни членове на РИК до 17, а другите да сме тук и да заседаваме.

18.00 е добре като начален час.

М.Бусаров:

Има ли други предложения?

Ако няма, Ви предлагам следния проект на решение:

РЕШЕНИЕ  
№ 2-НС  
Благоевград, 13.02.2021

ОТНОСНО: провеждане на заседания на РИК 01 , място за обявяване на решенията на Районна избирателна комисия Благоевград, избор на говорител.

На основание чл.72, ал.1, т.1 и ал.2 от Изборния кодекс и във връзка с Решение N:2004-НС от 10.02.2021г. на ЦИК , при спазване на законоустановения кворум, Районната избирателна комисия-Благоевград

РЕШИ:

1. Районната избирателна комисия Благоевград ще заседава в дните **Вторник** и **Четвъртък**, от **18.00 часа**, на следния административен адрес: гр.Благоевград, пл. „Георги Измирлиев“ 9, в сградата на Областна администрация Благоевград, етаж 3, *заседателна зала 32*.
2. Председателят на РИК-Благоевград по своя преценка и при необходимост може да свиква извънредни заседания.
3. Районната избирателна комисия Благоевград обявява решенията си в деня на приемането им, чрез поставяне на табло на първи етаж в сградата на Областна администрация Благоевград. Решенията се публикуват и на интернет страницата на РИК-Благоевград.
4. Районната избирателна комисия – Благоевград ще се представлява от пред медиите от председателя или определен от него друг член на комисията.

  Решението бе взето единодушно в 12.25 часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги гласуваме.

При проведеното гласуване „ЗА“ гласуват 16 члена на РИК 01.

„ПРОТИВ“ Емилия Десподска, Иван Бусаров, Валентин Бошкилов.

М.Бусаров : Имаме решение 2-НС/13.02.2021г.

По точка 3 от дневния ред

М.Бусаров:

Колеги, докладвам Ви решение 1999-НС / 09.02.2021г. Имаме задължение да вземем наше решение, за определяне на срока за подаване на документи за регистрация на кандидати за народни представители за Народно събрание в изборите на 04 април 2021 г.

Предлагам следния проект на решение:

РЕШЕНИЕ  
№ 3-НС  
Благоевград, 13.02.2021

ОТНОСНО: определяне на срока за подаване на документи за регистрация на кандидати за народни представители за Народно събрание в изборите на 04 април 2021 г.

На основание чл.72, ал.1, т.8 във връзка с т.9 от Изборния кодекс и във връзка с Решение N:1999-НС от 09.02.2021г. на ЦИК , при спазване на законоустановения кворум, Районната избирателна комисия-Благоевград

РЕШИ:

1. Приемането на документите  за регистрация на кандидати за народни представители за Народно събрание в изборите  на 04 април 2021 г. се извършва всеки календарен ден от **09.00 до 17.00ч**., в сградата на Областна администрация Благоевград, пл.“Георги Измирлиев“9, етаж 3, *стая 36 – деловодство на РИК 01*.

1. Кандидатите за народни представители, предложени от партии, коалиции и инициативни комитети, се регистрират от РИК в срок до 02.03.2021 г. включително. Крайният срок за подаване на документи за регистрация на кандидати за народни представители е **17,00 ч. на 02.03.2021** г. (32 дни преди изборния ден).

Решението бе взето единодушно в 12.35 часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги гласуваме.

При проведеното гласуване „ЗА“ гласуват 19 члена на РИК 01.

„ПРОТИВ“ няма.

М.Бусаров : Имаме решение 3-НС/13.02.2021г.

По точка 4 от дневния ред

М.Бусаров:

Колеги, докладвам Ви решение 1995-НС / 08.02.2021г. Имаме задължение да вземем наше решение, за регистрация на инициативни комитети в РИК за участие в изборите за народни представители на 4 април 2021 г. и реда за подаване на документи.

Предлагам следния проект на решение:

РЕШЕНИЕ  
№ 4-НС  
Благоевград, 13.02.2021

ОТНОСНО: определяне на срока за подаване на документи в РИК 01 за регистрация на инициативните комитети за участие в изборите за народни представители за Народно събрание на 04 април 2021 г.

На основание чл.72, ал.1, т.7 във връзка с т.10 и т.11 от Изборния кодекс и във връзка с Решение N:1995-НС от 08.02.2021г. на ЦИК , при спазване на законоустановения кворум, Районната избирателна комисия-Благоевград

РЕШИ:

 1. Приемането на документите  за регистрация на инициативните комитети за участие в изборите за народни представители за Народно събрание на 04 април 2021 г. се извършва всеки календарен ден от **09.00 до 17.00ч**., в сградата на Областна администрация Благоевград, пл.“Георги Измирлиев“9, етаж 3, *стая 36-деловодство на РИК 01*.

 2. Крайният срок за подаване на документи за регистрация на инициативен комитет е **17,00 ч. на 22 февруари 2021** г.

Решението бе взето единодушно в 12.45 часа.

 Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги гласуваме.

При проведеното гласуване „ЗА“ гласуват 19 члена на РИК 01.

„ПРОТИВ“ няма.

М.Бусаров : Имаме решение 4-НС/13.02.2021г.

ТОЧКА РАЗНИ:

М.Бусаров:

Колеги, следва да определяме дежурните ни членове, които да са двама сутрин и двама следобяд. В тази връзка, ще имаме на разположение деловодство на РИК 01.Намира се в зала 36, на 3 етаж в сградата ни. Там ще приемаме документи, ще работим през деня.

Заседаваме си в зала 32, тук , но само заседаваме. Няма да стоим в зала 32 по цял ден. Това е във връзка с противоепидимичните мерки. Спазваме ги.

Моля, да изготвим график по образец, в който образец да се вписват освен имената ни, и да се отбелязва, че дежурен член на РИК пътува от друго населено място и да се предава на счетоводството за оформяне на плащане на пътни пари. Мисля , че така е редно и ще е улеснение.

Предлагам Ви с протоколно решение да одобрим образец на лист за дежурства.

Предлагам да приемем Протоколно решение №1/13.02.2021г.

РИК 01 одобрява следния образец на лист за определяне и записване на дежурните членове на РИК :

1.Графа „ден“

2. Графа „Две имена“

3. Графа „сутрин-следобед“

4.Графа „пътуващ член“

5. Графа „ забележки“

Утвърдил графика : Председател/Секретар

М.Бусаров:

КОлеги гласуваме протоколно решение:

При проведеното гласуване „ЗА“ гласуват 19 члена на РИК 01.

„ПРОТИВ“ няма.

М.Бусаров : Имаме протоколно решение 1-НС/13.02.2021г.

М.Бусаров:

КОлеги, предлагам с протоколно решение да задължим председател и секретар да ъпдейтнем сайта на РИК, да нанесем нужната информация, за да сме полезни и да могат желаещите да се информират за крайни срокове и начин на подаване на документи в РИК.

Предлагам да приемем Протоколно решение №2/13.02.2021г. :

Председател и Секретар на РИК 01 да актуализират съдържанието на сайта на РИК 01 Благоевград, като попълнят информация относно седалище на РИК, данни за контакт, информация за крайни срокове и начин на подаване на документите в РИК.

М.Бусаров:

КОлеги гласуваме протоколно решение:

При проведеното гласуване „ЗА“ гласуват 19 члена на РИК 01.

„ПРОТИВ“ няма.

М.Бусаров : Имаме протоколно решение 2-НС/13.02.2021г.

Колеги, изчерпахме дневния ред. Закривам заседанието на РИК

Председател : Секретар:

===================================================================================